אלעזר בניועץ

אלעזר בֶּנְיוֹעֵץ (קופל; נולד ב-24 במרץ 1937) הוא משורר, מתרגם ועורך עברי.

חייו 
אלעזר בניועץ נולד באוסטריה בשנת תרצ"ז 1937. הועלה כילד עם משפחתו לארץ ישראל, בשנת ת"ש (1940).

למד במסלול החינוך הדתי-לאומי, בכפר אתא, בישיבת כפר הרוא"ה, והשלים את לימודיו באוניברסיטה העברית בירושלים בתחומי הספרות והחינוך. עם תום לימודיו עבד כספרן, ארכיבר וגנז במוסד הרב קוק, במכון גנזים של אגודת הסופרים ובמוסדות נוספים. ספר שיריו הראשון, "ביני לבין עצמי", נדפס בשנת תשי"ז (1957).

פרסם ספרי שירה אחדים, תרגומים מיידיש ומגרמנית, ומאמרים בתחומי ביקורת הספרות. עיקר עניינו הספרותי הוא בסופרים יהודים כותבי גרמנית.

ארכיון 
ארכיונו נמצא בארכיון גנזים - אגודת הסופרים בבית אריאלה בתל אביב.

ספריו
 ביני לבין עצמי: שירים, מ' ניומן, תל אביב, תשי"ז-1957.
 גדודים חלוצי שיבה, ירושלים, שהדותא, תשכ"ז-1967.
 וריאציות על נושא אבוד: שירים, ירושלים, ניו יורק, אנתולוגיה יודאיקה, תשכ"ב-1961.
 חלום האוקיינוס ומשבריו, ירושלים, תשכ"א-1961.
 יחפת: שירים, ירושלים, תשכ"ה-1965.
 משפטים: שירים, דביר, תש"ם-1980.
 קצות החושך: שירים, תל אביב: הקיבוץ המאוחד, 1989.
 ראות רוח: שירים, תל אביב, ניומן, תש"ך-1959.
 ראשית ואחרית, ירושלים: תש"ל-1970.
 שיהיה לנו כמו בבית, ירושלים, תשכ"ד-1964.
 שיריי היפים ביותר, ירושלים - ניו יורק, אנתולוגיה יודאיקה, 1962.
קובץ שערך: שהדותא, קובץ אל-ספרותי, ירושלים: תשכ"ו-1966.

ממאמריו
 "הרואה מציריך: מאה שנה להולדתה של מרגריתה זוסמן", מולד, ה', תשל"ג 1973.
 "יריעה למגילה של יראה: הרהורים על קהלת", מולד, ז', תשל"ה-1975.
 "מאכס ברוד: רשימות ביו-ביבליוגרפיות", האומה, י"א, תשל"ד-1974.

קישורים חיצוניים

 
 
 

משוררים כותבי עברית
משוררים ישראלים
מתרגמים לעברית
מתרגמים ישראלים
עורכים ישראלים
ספרנים ומידענים ישראלים
ארכיונאים ישראלים
ישראלים ילידי אוסטריה
עולים במלחמת העולם השנייה
בוגרי ישיבת כפר הרא"ה
בוגרי האוניברסיטה העברית בירושלים
ישראלים שנולדו ב-1937